--Petra a nevez ? Ne ouzoch netra eta, chwi ? Mab ar roue Frañs a zo arre er choad ! Deut eo a-benn da gaout merch ar roue Dalmar, hag emañ o vont ganti da Bariz. Met da ober en devo choazh a-raok mont bete Pariz gant e briñsez koant ! Da gentañ, evel ma vo aet er-maez ar choad, e kouezho warnañ daouzek laer a lem[m?]o digantañ ha digant ar briñsez hag o mevel  ivez, holl kement o deus, o aour, o archant, o diamantoù ha betek an dilhad a zo warne. Ma vefont laket en noazh-puilh, evel pa oant deut war an douar, ha leusket eno neuze evel-se. Hag an hini anezhe a choantafe em difenn, a vefe kerkent troet en ur maen-marbr. Pa vefont war an hent er stad-se, e welfont ur wrach kozh war doull he dor, hag ar wrach a lâro dezhe dont en he ziig, hag a roo dilhad dezhe da wiskañ. Mar deuont da selaou ar wrach kozh ha da gomer dilhad diganti, (rak a bep seurt dilhad a vo  eno, dilhad priñsed, priñsezed, duked, markizien) e vefont arre kerkent troet en maen-marbr, hag e teufont da dommañ d hon zi. Pelloch, e kavfont ur stank vras, ha